_:n6bc471a41c77443fbe9efdc88d73120bxb51
<http://schema.org/description>
"<strong>Miranda Cowley Heller</strong>\r\n\r\nÜhel imeilusal augustihommikul läheb Elle Bishop enne teiste ärkamist ujuma hunnitusse järvekesse, mis loksub otse Paberlossi ukse all. Paberloss on kõdunemisohus suvemaja Cape Codil Tagametsas, kus Elle’i pere on juba palju põlvi kõik suved veetnud. Minnes heidab ta pilgu eelmisest õhtust kraamimata verandalauale: tühjad veinipokaalid, küünlavaha laudlinal, omaste ja sõprade naeru kaja. Siis sukeldub ta külma järvevette, saatjaks vapustav mälestus öisest äkilisest kirehoost õues, sellal kui tema ema ja abikaasa verandal külalistega juttu ajasid.\r\n\r\nNii algab lugu, mis hargneb kahekümne nelja tunni ja viiekümne aasta jooksul, mil kümnendite perepärandid, armastus, valed, saladused ja üks sõnulseletamatu vahejuhtum lapsepõlvest juhivad Elle’i elumuutva otsuse veerele. Tal on ööpäev, et valida, kas elu armastatud abikaasa Peteriga või elu, mida ta oleks võinud elada oma lapsepõlvearmastuse Jonasega, kui üks traagiline sündmus poleks nende saatust igaveseks muutnud.\r\n\r\nÕrn, kuid hingelaastav „Paberloss“ on meisterlik romaan, mis toob esile pinged iha ja turvatunde vahel, tragöödia pärandi ning perekondade kuriteod ja üleastumised.\r\n\r\n<strong>Miranda Cowley Heller</strong> kasvas New Yorgis. Pärast Harvardi ülikooli lõpetamist sai temast raamatutoimetaja, misjärel töötas ta kümme aastat HBO draamasarjade osakonna juhatajana. Ta elab vaheldumisi Los Angeleses, Londonis ja Cape Codil. „Paberloss“ on tema esimene romaan."
<https://helios.ee/kategooria/emale/>